Legal Document

Category: 21

Text:
43. ΑΠΟΦΑΣΗ ΥΠΟΥΡΓΟΥ ΕΘΝ. ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ Αριθ. Γ3/29 της 23/25 Ιαν. 1985 (ΦΕΚ Β΄ 43) Διαδικασίες προκρίσεως και επιλογής δασκάλων και νηπιαγωγών για μετεκπαίδευση στο Μαράσλειο Διδασκαλείο Δημοτικής Εκπαιδεύσεως. Έχοντας υπόψη: 1.Τις διατάξεις της παρ. 2 του άρθρ. 5 και της παρ. 8 του άρθρ. 6 του Ν.Δ. 1222/72 (Φ.Ε.Κ. 153), του άρθρ. 1 του Π.Δ. 54/1975 (Φ.Ε.Κ. 141), της παρ. 4 του άρθρ. 23 του Νόμ. 1143/82 (Φ.Ε.Κ. 80), της παρ. 3 του άρθρ. 11 του Νόμ. 1351/1983 (Φ.Ε.Κ. 58), της παρ. 2 του άρθρ. 2 του Νόμ. 186/1975 (Φ.Ε.Κ. 214), τη Γ/4578/27.5.1981 υπουργική απόφαση (Φ.Ε.Κ. 326/81), που κυρώθηκε και απέκτησε ισχύ νόμου από τότε που εκδόθηκε, με το άρθρ. 22 παρ. 2 του Νόμ. 1476/1984, (Φ.Ε.Κ. 136). 2.Την Η/5421/16.7.1982 κοινή απόφαση του Πρωθυπουργού και του Υπουργού Εθνικής Παιδείας και Θρησκευμάτων, για την ανάθεση αρμοδιοτήτων στους Υφυπουργούς Εθνικής Παιδείας και Θρησκευμάτων (Φ.Ε.Κ. 474). 3.Την 49/1984 γνωμοδότηση του ΚΕΜΕ, αποφασίζουμε: Προϋποθέσεις – Δικαιολογητικά – Διαδικασία Άρθρ.7.-Δεν επιτρέπεται να ορισθούν ως μέλη της επιτροπής διεξαγωγής του διαγωνισμού, ως επιτηρητές και ως βαθμολογητές και αναβαθμολογητές, όσοι έχουν σύζυγο διαγωνιζόμενο ή συγγένεια «εξ αίματος» ή «εξ αγχιστείας» προς τον διαγωνιζόμενο μέχρι και του τρίτου βαθμού. Για το σκοπό αυτό, όσοι με οποιαδήποτε ιδιότητα αναλαμβάνουν έργο σχετικό με τη διεξαγωγή του διαγωνισμού καταθέτουν σχετική υπεύθυνη δήλωση, πριν από την ανάληψη των καθηκόντων τους. Μεταβατικές διατάξεις Άρθρ.8.-1.Ειδικά και μόνο για την πρώτη εφαρμογή των διατάξεων της παρούσης, η προκήρυξη του διαγωνισμού για το έτος 1985, γίνεται με υπουργική απόφαση που εκδίδεται μέσα σε 10 ημέρες από τη δημοσίευση της απόφασής μας αυτής. (Αντί για τη σελ. 272,301(β) Σελ. 272,301(γ) Τεύχος 1225-Σελ. 103 Μετεκπαίδευση δημοδιδασκάλων 32.Γ.η.43 2.Με την ίδια απόφαση ορίζονται ειδικές προθεσμίες για την υποβολή αιτήσεων και τα στάδια της διαδικασίας προκρίσεως ως ακολούθως: α)Για την υποβολή αιτήσεων μέσα σε ένα μήνα από την έκδοση της αποφάσεως προκηρύξεως του διαγωνισμού. β)Για τον έλεγχο των προϋποθέσεων και την πρόκριση ή μη των υποψηφίων εκ μέρους των προϊσταμένων διευθύνσεων ή γραφείων Δ.Ε., ένας μήνας μετά τη λήξη της προθεσμίας υποβολής αιτήσεων. γ)Για την κοινοποίηση της πράξεως του προϊσταμένου διεύθυνσης ή γραφείου Δ.Ε. στους ενδιαφερομένους, δεκαπέντε ημέρες μετά τη λήξη της προθεσμίας του προηγούμενου εδαφίου. δ)Για την υποβολή των καταστάσεων, πράξεων, ενστάσεων, κ.λπ. στο ΠΥΣΔΕ, δεκαπέντε ημέρες. ε)Για την κατάρτιση ενιαίων πινάκων από το ΠΥΣΔΕ, ένα μήνα μετά τη λήξη της προθεσμίας υποβολής των στοιχείων του προηγούμενου εδαφίου. στ)Για την υποβολή, από τα ΠΥΣΔΕ, των ενιαίων πινάκων στο ΥΠ.Ε.Π.Θ. ένα μήνα μετά τη λήξη της προθεσμίας του προηγούμενου εδαφίου. Άρθρ.9.-1.Από τη δημοσίευση της αποφάσεώς μας αυτής παύει να ισχύει η Φ.557.1/Γ/1752/26.3.81 (ΦΕΚ 218/14.4.81 τ.Β΄) κανονιστική απόφαση, καθώς και οι αποφάσεις μας Γ3/1127/30.6.82 (ΦΕΚ 557/82 τ.Β΄), Γ3/1097/20.7.83 (ΦΕΚ 434/83 τ.Β) και Γ3/2858/11.4.84 (ΦΕΚ 233/13.4.1984 τ.Β΄). Άρθρ.1.-1.Για τη συμμετοχή των δασκάλων και νηπιαγωγών στο διαγωνισμό, που προκηρύσσεται κάθε χρόνο, για μετεκπαίδευση στο Μαράσλειο Διδασκαλείο Δημοτικής Εκπαιδεύσεως (Μ.Δ.Δ.Ε.) απαιτείται αίτηση στην οποία ο ενδιαφερόμενος οφείλει να σημειώσει μία μόνο κατηγορία μετεκπαίδευσης, για την οποία επιθυμεί να διαγωνισθεί (Ν.Δ. 1222/72 ή Νόμ. 227/75). Προκειμένου για μετεκπαίδευση – στην ειδική αγωγή (Νόμ. 227/75) η αίτηση του ενδιαφερομένου συνοδεύεται υποχρεωτικά από δήλωση του υποψηφίου, ότι αυτός επιθυμεί, μετά τη λήξη της μετεκπαιδεύσεώς του να εργαστεί σε ειδικό σχολείο. 2.Δικαίωμα να υποβάλλουν αίτηση, για συμμετοχή στη διαδικασία προκρίσεως και στο διαγωνισμό έχουν δάσκαλοι και νηπιαγωγοί, οι οποίοι μέχρι τις 31 Δεκεμβρίου του έτους, που προηγείται του έτους διενεργείας του διαγωνισμού: α)συμπληρώνουν εκπαιδευτική πραγματική υπηρεσία τουλάχιστο πέντε ετών, β)έχουν ηλικία όχι μεγαλύτερη των 40 ετών και γ)έχουν υπηρεσιακή επίδοση, που να δικαιολογεί προαγωγή σύμφωνα με τις διατάξεις, που ισχύουν. 3.Κατ’ εξαίρεση δάσκαλοι και νηπιαγωγοί, που έχουν 5/ετή τουλάχιστον υπηρεσία σε δημόσια ειδικά εκπαιδευτήρια αρμοδιότητος ΥΠ.Ε.Π.Θ. και επιθυμούν να συμμετάσχουν στη διαδικασία προκρίσεως και στο διαγωνισμό για μετεκπαίδευση στο Τμήμα Ειδικής Αγωγής του Μ.Δ.Δ.Ε., μπορούν να υποβάλλουν αίτηση, εφόσον δεν έχουν υπερβεί το 45 έτος της ηλικίας τους (άρθρ. 23 παρ. 4 του Νόμ. Γ 1143/82). 4.Για τον υπολογισμό της πενταετούς πραγματικής εκπαιδευτικής υπηρεσίας, που κατά τις διατάξεις της παρ. 2 απαιτείται, ως προϋπόθεση για συμμετοχή στη διαδικασία προκρίσεως και επιλογής, λαμβάνεται υπόψη και προσμετρείται: α)Για τους δημόσιους εκπαιδευτικούς λειτουργούς, που έχουν μονιμοποιηθεί, ο χρόνος υπηρεσίας από την ημέρα δημοσιεύσεως του διορισμού τους, ως μόνιμων εκπαιδευτικών, καθώς και τυχόν χρόνος, που έχουν διανύσει πριν από το διορισμό τους, ως εκπαιδευτικοί σε δημόσια σχολεία, προσφέροντας υπηρεσία με σχέση εργασίας ιδιωτικού δικαίου (προσωρινοί αναπληρωτές). β)Για τους εκπαιδευτικούς ιδιωτικής εκπαιδεύσεως, ο χρόνος που έχουν διανύσει ως ιδιωτικοί εκπαιδευτικοί καθώς και τυχόν χρόνος υπηρεσίας, που έχουν προσφέρει ως δημόσιοι ή με σχέση εργασίας ιδιωτικού δικαίου, εφόσον ο χρόνος αυτός έχει ληφθεί υπόψη για τη διαβάθμισή τους. γ)Για τους εκπαιδευτικούς λειτουργούς ιδιωτικής εκπαιδεύσεως, που έχουν προσληφθεί στο δημόσιο με σχέση εργασίας ιδιωτικού δικαίου αορίστου χρόνου (άρθρ. 30 παρ. 9 του Νόμ. 682/1977 Φ.Ε.Κ. 244) κάθε χρόνος εκπαιδευτικής υπηρεσίας, που έχει προσφερθεί με οποιαδήποτε σχέση (δημόσιου ή ιδιωτικού δικαίου), είτε στα δημόσια είτε στα ιδιωτικά σχολεία. 5.Δεν έχουν δικαίωμα να συμμετάσχουν στη διαδικασία προκρίσεως και στο διαγωνισμό, ούτε και μετά την επιτυχία τους στο διαγωνισμό αυτό, να κληθούν και να φοιτήσουν στο Μ.Δ.Δ.Ε., οι εκπαιδευτικοί λειτουργοί δημοτικής εκπαιδεύσεως, οι οποίοι: α)Έχουν μετεκπαιδευθεί, επί διετία τουλάχιστον, κατά το παρελθόν στο Μ.Δ.Δ.Ε. ή σε άλλο ίδρυμα του εξωτερικού με δαπάνες του δημοσίου. β)Φοιτούν κατά το σχολικό έτος, που γίνεται η διαδικασία προκρίσεως σε Σχολή Επιμορφώσεως Λειτουργών Δημ. Εκπ/σεως για επιμόρφωση μονοετούς διάρκειας ή έχουν επιλεγεί να φοιτήσουν σε μια τέτοια σχολή κατά το σχολ. έτος, κατά το οποίο θα κληθούν να φοιτήσουν στο Μ.Δ.Δ.Ε., όσοι επιτύχουν στο διαγωνισμό. γ)Όσοι έχουν περατώσει μονοετή επιμόρφωση στη Σ.Ε.Λ.Δ.Ε. και δεν έχει παρέλθει τριετία, από την ημέρα, που αποφοίτησαν από τη Σχολή. δ)Όσοι έχουν κριθεί μη προακτέοι. (Μετά τη σελ. 272,294) Σελ. 272,295 Τεύχος Η21-Σελ. 125 Μετεκπαίδευση δημοδιδασκάλων 32.Γ.η.42-43 Προκήρυξη διαγωνισμού Άρθρ.2.-1.Κατά μήνα Οκτώβριο κάθε έτους, με απόφαση του Υπουργού Εθνικής Παιδείας και Θρησκευμάτων, προκηρύσσεται, για το επόμενο έτος και για χρόνο, που προσδιορίζεται επακριβώς με μεταγενέστερη υπουργική απόφαση (άρθρ. 6) διαγωνισμός για την επιλογή δασκάλων και νηπιαγωγών για μετεκπαίδευση διετούς διάρκειας στο Μ.Δ.Δ.Ε. και ορίζεται ο αριθμός εισακτέων κατά κλάδο (δάσκαλοι-νηπιαγωγοί) και κατηγορία μετεκπαιδεύσεως (Ν.Δ. 1222/72 και Νόμ. 227/75 Ειδ. Αγωγής) ως ακολούθως: Ι.Για μετεκπαίδευση δασκάλων Ν.Δ. 1222/72. ΙΙ.Για μετεκπαίδευση δασκάλων Νόμ. 227/75 (Ειδικής Αγωγής). ΙΙΙ.Για μετεκπαίδευση νηπιαγωγών Ν.Δ. 1222/72. IV.Για μετεκπαίδευση νηπιαγωγών Νόμ. 227/75 (Ειδικής Αγωγής). 2.Στην περίπτωση που αποφασίζεται συμμετοχή και ιδιωτικών εκπαιδευτικών στο πρόγραμμα διετούς μετεκπαιδεύσεως με την ίδια υπουργική απόφαση, ορίζεται, χωριστός αριθμός εισακτέων γι’ αυτούς κατά κατηγορία και κλάδο πέρα του αριθμού, που ορίζεται για τους εκπαιδευτικούς της δημόσιας εκπαιδεύσεως. Διαδικασία προκρίσεως Άρθρ.3.-1.Την κατά το προηγούμενο άρθρο υπουργική απόφαση, το Υπουργείο Παιδείας κοινοποιεί προς όλες τις εκπαιδευτικές αρχές Δημοτικής εκπαιδεύσεως και καλεί τους εκπαιδευτικούς λειτουργούς (δασκάλους και νηπιαγωγούς), που επιθυμούν να εισαχθούν στο Μαράσλειο Διδασκαλείο Δημ. Εκπαιδεύσεως για μετεκπαίδευση σε μία από τις κατηγορίες, που αναφέρονται στην παρ. 1 του άρθρ. 2 της παρούσας και έχουν τις απαιτούμενες προϋποθέσεις και δεν εμπίπτουν στις απαγορευτικές διατάξεις της παρ. 5 του άρθρ. 1 να υποβάλουν δια του διευθυντού του Σχολείου τους, στον οικείο Προϊστάμενο Δ/νσεως ή Γραφείου Δ.Ε. αίτηση μέχρι τέλους Νοεμβρίου του ιδίου έτους. 2.Ο προϊστάμενος του Γραφείου ή Δ/νσεως Δημ. Εκπ/σεως, αφού ελέγξει κατ’ αρχήν με βάση τα στοιχεία του ατομικού υπηρεσιακού φακέλου, εάν συντρέχουν σε περίπτωση αιτήσεως οι προϋποθέσεις, που αναφέρονται στο άρθρ. 1 (παρ. 2 και 3 και 4) της αποφάσεώς μας αυτής (πενταετής εκπαιδευτική υπηρεσία, όριο ηλικίας) και δεν υπάρχει κανένα κώλυμα από εκείνα, που μνημονεύονται στην παρ. 5 του άρθρ. 1 της παρούσας, με πράξη του, που εκδίδεται μέχρι τέλους Δεκεμβρίου του ίδιου  Σελ. 272,296 Τεύχος Η21-Σελ. 126 έτους, προτείνει ως κατάλληλους για συμμετοχή στο διαγωνισμό μόνο εκείνους τους υποψηφίους, που συγκεντρώνουν τις νόμιμες προϋποθέσεις και αποκλείει κάθε άλλο, που δεν συγκεντρώνει τις προϋποθέσεις αυτές. Την πράξη του αυτή ο προϊστάμενος γραφείου δ/νσεως Δ.Ε. κοινοποιεί μέχρι 15 Ιανουαρίου του επόμενου έτους, προς όλους τους εκπαιδευτικούς, οι οποίοι υπέβαλαν σχετική αίτηση. 3.Εναντίον της πράξεως του προϊσταμένου δ/νσεως ή γραφείου Δ.Ε. με την οποία γίνεται η πρόκριση ή μη για συμμετοχή στο διαγωνισμό έχει δικαίωμα ενστάσεως κάθε ενδιαφερόμενος, που υποβάλλεται, μέσω αυτού του ίδιου του προϊσταμένου, στο οικείο Περιφερειακό Υπηρεσιακό Συμβούλιο Δημοτικής Εκπαιδεύσεως (ΠΥΣΔΕ), μέσα σε πέντε ημέρες από την ημέρα, που κοινοποιήθηκε η σχετική, για την πρόκριση, πράξη του προϊσταμένου δ/νσεως ή γραφείου Δ.Ε. 4.Ο Προϊστάμενος της δ/νσεως ή γραφείου Δ.Ε., στη συνέχεια, υποβάλλει μέχρι τέλους Ιανουαρίου στο οικείο ΠΥΣΔΕ: α)Ονομαστικές καταστάσεις, χωριστά για κάθε κλάδο υποψηφίων και κατηγορία μετεκπαιδεύσεως, κατ’ απόλυτη αλφαβητική σειρά του επωνύμου των εκπαιδευτικών, που προκρίθηκαν: Οι καταστάσεις διαλαμβάνουν τα εξής στοιχεία: Επώνυμο-όνομα πατρώνυμο-έτος γεννήσεως-σχολείο στο οποίο ανήκει στο οποίο ανήκει οργανικάΜ.Κ.- συνολικό χρόνο εκπαιδευτικής υπηρεσίας μέχρι 31 Δεκεμβρίου του έτους, που στέλνεται η απόφαση, β)Αντίγραφο της πράξεώς του, με την οποία έγινε η πρόκριση, γ)Τις αιτήσεις των προκριθέντων μαζί με αντίγραφο του ατομικού τους δελτίου (καρτέλλας) του καθενός και δ)Τυχόν ενστάσεις, μαζί με τις αιτήσεις και τα αντίγραφα ατομικών δελτίων των ενισταμένων. 32.Γ.η.43 Μετεκπαίδευση δημοδιδασκάλων 5.Τα ΠΥΣΔΕ, συνερχόμενα μέχρι τέλους Φεβρουαρίου, αφού εκδικάσουν τυχόν ενστάσεις κατά των πράξεων των προϊσταμένων δ/νσεων ή γραφείων Δ.Ε, καταρτίζουν, με βάση τα στοιχεία, που τους υποβλήθηκαν, ενιαίους για τις περιφέρειες της δικαιοδοσίας τους πίνακες των προκρινομένων για συμμετοχή στο σχετικό διαγωνισμό. Για κάθε κλάδο και κατηγορία μετεκπαιδεύσεως καταρτίζεται χωριστός πίνακας, που περιλαμβάνει τα ονόματα των προκρινομένων δασκάλων και νηπιαγωγών κατ’ απόλυτη αλφαβητική σειρά. Για κάθε προκρινόμενο σημειώνονται όλα τα στοιχεία, που μνημονεύονται στο εδάφ. α΄ της προηγούμενης παραγράφου. 6.Οι ενιαίοι πίνακες των προκρινομένων, που καταρτίζονται από το ΠΥΣΔΕ, μαζί με τις σχετικές πράξεις των συμβουλίων αυτών, υποβάλλονται μέχρι τέλους Μαρτίου στη διεύθυνση εφαρμογής προγραμμάτων σχολών εκπαιδεύσεως διδακτικού προσωπικού του Υπουργείου Παιδείας. 7.Η διεύθυνση εφαρμογής προγραμμάτων σχολών εκπαιδεύσεως διδακτικού προσωπικού, με βάση τα πρακτικά των ΠΥΣΔΕ και τους πίνακες, που κατάρτισαν τα συμβούλια αυτά, συντάσσει, για κάθε κατηγορία μετεκπαιδεύσεως, ονομαστικές καταστάσεις αυτών, που προκρίθηκαν για το διαγωνισμό, χωριστά για εκείνους, που θα διαγωνισθούν στο εξεταστικό Κέντρο Αθήνας και χωριστά για εκείνους, που θα διαγωνισθούν στο εξεταστικό κέντρο Θεσσαλονίκης, σύμφωνα με τη διάκριση, που γίνεται στην παρ. 1 του επόμενου άρθρου. Επιτροπές του διαγωνισμού Άρθρ.4.-1.Ο διαγωνισμός για την επιλογή δασκάλων και νηπιαγωγών, που καλούνται για μετεκπαίδευση στο Μ.Δ.Δ.Ε. διεξάγεται ταυτόχρονα και με τα ίδια ακριβώς θέματα στην Αθήνα και στη Θεσσαλονίκη. 2.Με απόφαση του Υπουργού Εθνικής Παιδείας και Θρησκευμάτων, που εκδίδεται μετά την ολοκλήρωση της διαδικασίας προκρίσεως, ορίζεται ο χρόνος, το πρόγραμμα και τα κτίρια, στα οποία θα διεξαχθεί ο διαγωνισμός στην Αθήνα και στη Θεσσαλονίκη. 3.Στο εξεταστικό κέντρο Αθηνών προσέρχονται και εξετάζονται οι προκρινόμενοι δάσκαλοι και νηπιαγωγοί, που υπηρετούν οργανικά σε δημοτικά σχολεία και νηπιαγωγεία των διευθύνσεων και γραφείων δημοτικής εκπαιδεύσεως: Αθηνών, Πειραιά, λοιπής Στερεάς Ελλάδας, Πελοποννήσου, Ιονίων Νήσων, Ηπείρου, Κρήτης, Κυκλάδων, Δωδεκανήσου και Νήσων Ανατολικού Αιγαίου. 4.Στο εξεταστικό κέντρο Θεσσαλονίκης προσέρχονται και εξετάζονται οι προκρινόμενοι δάσκαλοι και νηπιαγωγοί, που υπηρετούν οργανικά σε δημοτικά σχολεία και νηπιαγωγεία των λοιπών διευθύνσεων και γραφείων δημ. εκπ/σεως της χώρας (Θεσσαλίας, Δυτικής-Κεντρικής-Ανατολικής Μακεδονίας και Θράκης). «5.Με την ίδια ή και άλλη υπουργική απόφαση συγκροτούνται: Α)Κεντρική Επιτροπή διεξαγωγής του διαγωνισμού και β)Υποεπιτροπή για τη Θεσσαλονίκη. Α.Η Κεντρική Επιτροπή διεξαγωγής του διαγωνισμού αποτελείται: α.Από ένα καθηγητή ή αναπληρωτή καθηγητή Παιδαγωγικού Τμήματος Δημοτικής Εκπαιδεύσεως ή Νηπιαγωγών Α.Ε.Ι. ή από ένα Σύμβουλο του Παιδαγωγικού Ινστιτούτου. β.Από το Διευθυντή του Μαρασλείου Διδασκαλείου Δημ. Εκπαιδεύσεως. γ.Από ένα επίκουρο καθηγητή Παιδαγωγικού Τμήματος Δημοτικής Εκπαιδεύσεως Α.Ε.Ι., ειδικότητας παιδαγωγού, ή από ένα πάρεδρο (μόνιμο ή επί θητεία ή ειδικό) του Παιδαγωγικού Ινστιτούτου, παιδαγωγό, με ειδίκευση στη Δημοτική Εκπαίδευση. δ.Από ένα επίκουρο καθηγητή Παιδαγωγικού Τμήματος Νηπιαγωγών Α.Ε.Ι. ειδικότητας παιδαγωγού ή από ένα πάρεδρο (μόνιμο ή επί θητεία ή ειδικό) του Παιδαγωγικού Ινστιτούτου, παιδαγωγό, με ειδίκευση στην προσχολική αγωγή. «ε.Από ένα μέλος Δ.Ε.Π. των Παιδαγωγικών Τμημάτων Δημοτικής Εκπαιδεύσεως ή Νηπιαγωγών ειδικότητας φιλολόγου ή από ένα πάρεδρο (μόνιμο ή επί θητεία ή ειδικό) του Παιδαγωγικού Ινστιτούτου, ειδικότητας φιλολόγου». Το εδάφ. ε αντικαταστάθηκε ως άνω από το άρθρο μόνο της Γ3/281/4-24 Ιουν. 1991 (ΦΕΚ Β΄ 441) απόφ. Υπ. Παιδείας. στ.Από ένα Σχολικό σύμβουλο πρωτοβάθμιας εκπαιδεύσεως ή από ένα προϊστάμενο διεύθυνσης πρωτοβάθμιας εκπαιδεύσεως. ζ.Από τον Προϊστάμενο της Διευθύνσεως Εφαρμογής Προγραμμάτων Σχολών Εκπαιδεύσεως Διδακτικού Προσωπικού του ΥΠΕΠΘ. Ως γραμματέας της Κεντρικής Επιτροπής ορίζεται με την ίδια υπουργική απόφαση ένας από τους διοικητικούς υπαλλήλους, που υπηρετούν στο Μαράσλειο Διδασκαλείο Δημοτικής Εκπαιδεύσεως ή στη Διεύθυνση Προσωπικού Ετέρων Κλάδων του ΥΠΕΠΘ, ή ένας από τους εκπαιδευτικούς ή διοικητικούς υπαλλήλους, που υπηρετούν στη Διεύθυνση Εφαρμογής Προγραμμάτων Σ.Ε.Δ.Π. του ΥΠΕΠΘ και ως κλητήρας ένας από τους υπαλλήλους του Μ.Δ.Δ.Ε.  Β)Η Υποεπιτροπή Διαγωνισμού Θεσσαλονίκης αποτελείται: α.Από ένα μέλος της Κεντρικής Επιτροπής, που ορίζεται στην απόφαση και το οποίο μεταβαίνει για το σκοπό αυτό στη Θεσσαλονίκη. β.Από ένα πάρεδρο (μόνιμο ή επί θητεία ή ειδικό) του Παιδαγωγικού Ινστιτούτου, παιδαγωγό, με ειδίκευση στη δημοτική εκπαίδευση. γ.Από ένα πάρεδρο (μόνιμο ή επί θητεία ή ειδικό) του Παιδαγωγικού Ινστιτούτου, παιδαγωγό, με ειδίκευση στην προσχολική αγωγή. δ.Από ένα σχολικό σύμβουλο Πρωτοβάθμιας εκπαιδεύσεως ή από ένα προϊστάμενο διευθύνσεως πρωτοβάθμιας εκπαιδεύσεως. Ως γραμματέας της Υποεπιτροπής Θεσσαλο-νίκης ορίζεται με απόφαση του προέδρου της Υποεπιτροπής ένας από τους εκπαιδευτικούς (Αντί για τη σελ. 272,297(α) Σελ. 272,297(β) Τεύχος 1152-Σελ. 81 Μετεκπαίδευση δημοδιδασκάλων 32.Γ.η.43 ή διοικητικούς υπαλλήλους πρωτοβάθμιας εκπαιδεύσεως Θεσσαλονίκης». Η παρ. 5 αντικαταστάθηκε ως άνω από την παρ. 1 της Γ3/205/22 Μαΐου-8 Ιουν. 1990 (ΦΕΚ Β΄ 349) Απ. Υπ. Παιδείας. «6.Για καθένα από τα μέλη της Κεντρικής Επιτροπής και της Υποεπιτροπής Θεσσαλονίκης ορίζεται αναπληρωτής. Τόσο της Κεντρικής Επιτροπής όσο και της Υποεπιτροπής Θεσσαλονίκης προεδρεύει ο ανώτερος κατά βαθμό και επί ομοιοβάθμων ο αρχαιότερος, οριζόμενοι στην απόφαση συγκροτήσεως της επιτροπής». Η παρ. 6 αντικαταστάθηκε ως άνω από την παρ. 2 της Γ3/205/22 Μαΐου /8 Ιουν. 1990 (ΦΕΚ Β΄ 349) Απ. Υπ. Παιδείας. 7.Η κεντρική επιτροπή διεξαγωγής του διαγωνισμού: α)Κατανέμει στις αίθουσες του καταστήματος, όπου διενεργείται ο διαγωνισμός, τους υποψηφίους κατά την αλφαβητική σειρά του επωνύμου τους. β)Συντάσσει και γνωστοποιεί στους υποψηφίους το πρόγραμμα διεξαγωγής του διαγωνισμού, καθώς επίσης γνωστοποιεί το κατάστημα (οίκημα) και τις αίθουσες αυτού, όπου οι υποψήφιοι πρόκειται να διαγωνισθούν. γ)Εποπτεύει με τα μέλη της, που ορίζονται από τον πρόεδρό της για την τακτοποίηση των διαγωνιζόμενων στις αίθουσες των εξετάσεων και τον όλο έλεγχο της ταυτότητάς τους από τους επιτηρητές, την κάλυψη των στοιχείων ταυτότητας των διαγωνιζομένων στα γραπτά δοκίμια και την ευταξία στις αίθουσες του διαγωνισμού. δ)Ορίζει τα εξεταστέα κατά μάθημα θέματα, σύμφωνα με τις διατάξεις της παρ. 9 του άρθρου αυτού. ε)Μεριμνά για την κανονική παραλαβή, τη φύλαξη και την παράδοση των γραπτών δοκιμίων αρμοδίως. στ)Λαμβάνει γενικά κάθε απαραίτητο, κατά την κρίση της, μέτρο για τη νομότυπη κανονική και αδιάβλητη διεξαγωγή του διαγωνισμού. ζ)Επιλύει με απόφασή της κάθε θέμα, οποιασδήποτε φύσεως, που ανακύπτει κατά τη διεξαγωγή του διαγωνισμού. 8.Των ιδίων ως άνω θεμάτων, εκτός εκείνων του εδαφ. δ΄ επιλαμβάνεται και η υποεπιτροπή διεξαγωγής του διαγωνισμού στη Θεσσαλονίκη. Ακόμα, το μέλος της κεντρικής επιτροπής, που μεταβαίνει στη Θεσσαλονίκη, επιφορτίζεται με την παραλαβή, την ασφάλεια και μεταφορά στην Αθήνα των γραπτών δοκιμίων των υποψηφίων, που διαγωνίστηκαν στη Θεσσαλονίκη και την παράδοσή τους στον πρόεδρο της κεντρικής επιτροπής διεξαγωγής του διαγωνισμού, ο οποίος φροντίζει για τη φύλαξή τους στο Μ.Δ.Δ.Ε., μαζί με τα γραπτά δοκίμια των υποψηφίων, που διαγωνίστηκαν στην Αθήνα. Σελ. 272,298(β) Τεύχος 1152 - Σελ. 82 9.Η εκλογή των θεμάτων του διαγωνισμού για κάθε μάθημα γίνεται από την κεντρική επιτροπή διεξαγωγής του διαγωνισμού, λίγο πριν από την έναρξή του. Για κάθε μάθημα καταρτίζονται τρία θέματα, τα οποία καταγράφονται σε ιδιαίτερο φύλλο χάρτου, υπογράφονται από τον πρόεδρο, τα μέλη και το γραμματέα της επιτροπής και φυλάσσονται μαζί με τα πρακτικά διεξαγωγής του διαγωνισμού. Από τα τρία καταρτιζόμενα θέματα, δίδεται στους υποψηφίους για ανάπτυξη το ένα, το οποίο λαμβάνεται έπειτα από κλήρωση ενώπιον των διαγωνιζομένων υποψηφίων κάποιας αίθουσας. Το θέμα, που κληρώνεται για ανάπτυξη, γνωστοποιείται ταυτόχρονα τηλεφωνικώς στην υποεπιτροπή διεξαγωγής του διαγωνισμού στη Θεσσαλονίκη. 10.α)Για την επιτήρηση των διαγωνιζομένων ορίζονται με απόφαση του Υπουργού Εθνικής Παιδείας και Θρησκευμάτων επιτηρητές από το διδακτικό προσωπικό του Μ.Δ.Δ.Ε. και το εποπτικό ή διδακτικό προσωπικό Δ.Ε., που υπηρετεί στην περιοχή της τ. διοικήσεως πρωτευούσης ή της Θεσσαλονίκης (προκειμένου για το διαγωνισμό στη Θεσσαλονίκη). β)Σε κάθε αίθουσα εξετάσεων επιτηρούν 2 τουλάχιστον επιτηρητές και με αναλογία ένας επιτηρητής σε 15 εξεταζόμενους. Οι επιτηρητές εναλλάσσονται στις αίθουσες κατά μάθημα με τη φροντίδα των εποπτών-μελών της επιτροπής του διαγωνισμού. γ)Πριν από την ανάληψη των καθηκόντων τους, η επιτροπή και η υποεπιτροπή καλεί τους επιτηρητές και τους ενημερώνει λεπτομερώς για το έργο της επιτήρησης. Διενέργεια του διαγωνισμού Άρθρ.5.-1.α)Όσοι μετέχουν στο διαγωνισμό εξετάζονται στα ακόλουθα μαθήματα μόνον γραπτώς: Ι)Νεοελληνική Γραμματεία: Ανάλυση λογοτεχνικού κειμένου. ΙΙ)Παιδαγωγική-Ψυχολογία: Χειρισμός συγκεκριμένου προβλήματος από τη σχολική ζωή με βάση τις εμπειρίες του εξεταζομένου και τα δεδομένα της Παιδαγωγικής και Ψυχολογίας. ΙΙΙ.Διδακτική: Χειρισμός συγκεκριμένου προβλήματος από τη διδακτική πράξη, με βάση τις εμπειρίες του εξεταζομένου και τα δεδομένα της Γενικής και Ειδικής Διδακτικής. β)Οι υποψήφιοι για το διαγωνισμό οφείλουν να προσέρχονται στο χώρο των εξετάσεων 30΄, πριν από την καθορισμένη από το πρόγραμμα ώρα ενάρξεως κάθε μαθήματος, να εισέρχονται στις αίθουσες των εξετάσεων χωρίς βιβλία, τετράδια, σημειώσεις κ.λ.π. και να έχουν μαζί τους δύο στυλό διαρκείας χρώματος μπλέ. 32.Γ.η.43 Μετεκπαίδευση δημοδιδασκάλων γ)Υποψήφιοι, που προσέρχονται στην εξέταση μαθήματος μετά την εκφώνηση του θέματος αποκλείονται του διαγωνισμού και βαθμολογούνται με μονάδα στο μάθημα αυτό, με την ένδειξη «λόγω μη προσελεύσεώς του». δ)Μετά την εγκατάσταση των εξεταζομένων στις προκαθορισμένες αίθουσες και θέσεις τους και πριν από την εκφώνηση των θεμάτων οι επιτηρητές ελέγχουν την ταυτότητα των διαγωνιζομένων, με βάση τις ονομαστικές καταστάσεις και τα δελτία της ταυτότητάς τους. Για το λόγο αυτό, κάθε διαγωνιζόμενος υποχρεούται να φέρει μαζί του και να δείχνει στους επιτηρητές την ταυτότητά του, σε περίπτωση δε ελλείψεως αυτής πιστοποιητικό δήμου ή κοινότητας με τη φωτογραφία του κολλημένη σ’ αυτό και θεωρημένη. Κατά τον έλεγχο αυτό σημειώνονται οι απόντες. ε)Το τετράδιο των εξετάσεων είναι ειδικού τύπου, ετοιμάζεται από την οικεία Δ/νση του ΥΠ.Ε.Π.Θ. και δίδεται στους εξεταζομένους από τους επιτηρητές, στους οποίους παρέχεται από την επιτροπή διεξαγωγής του διαγωνισμού, Κάθε τετράδιο εξετάσεων σφραγίζεται με τη σφραγίδα του υπουργείου και φέρει την υπογραφή του προέδρου της επιτροπής. στ)Μετά τη χορήγηση στους διαγωνιζομένους του τετραδίου των εξετάσεων και πριν από την εκφώνηση των θεμάτων, κάθε διαγωνιζόμενος συμπληρώνει σ’ αυτό τα απαραίτητα στοιχεία (ονοματεπώνυμο και πατρώνυμο, εξεταζόμενο μάθημα, ημερομηνία κ.λπ.). ζ)Τα θέματα εκφωνούνται από ένα μέλος της επιτροπής διεξαγωγής του διαγωνισμού. Μετά την εκφώνησή τους καμμία διασάφηση ή οδηγία παρέχεται, σχετικά με τα θέματα. η)Οι διαγωνιζόμενοι μπορούν να χρησιμοποιούν ως πρόχειρο χώρο σημειώσεων τις τελευταίες σελίδες του τετραδίου διαγωνίσματος, για να αποφεύγεται έτσι η χρησιμοποίηση οποιουδήποτε άλλου χάρτου. θ)Η χρονική διάρκεια κάθε διαγωνίσματος ορίζεται από την επιτροπή και κυμαίνεται μεταξύ 3 και 4 ωρών από την εκφώνηση του θέματος. ι)Οι διαγωνιζόμενοι οφείλουν να τηρούν τον κανονισμό διεξαγωγής του διαγωνισμού, να φέρονται με ευπρέπεια προς τους επιτηρητές και τους επόπτες και να πειθαρχούν, χωρίς προφάσεις, στις οδηγίες και στις εντολές τους. ια)Διαγωνιζόμενοι, που επιχειρούν να νοθεύσουν με οποιοδήποτε τρόπο την κανονική διεξαγωγή του διαγωνισμού ή διαταράσσουν οπωσδήποτε την ευταξία και ομαλή διεξαγωγή του, εκβάλλονται από την αίθουσα από τον επόπτη, ύστερα από προφορική αναφορά του επιτηρητή, αφού παραληφθεί απ’ αυτούς το γραπτό δοκίμιό τους. Επάνω στο γραπτό αυτό δοκίμιο σημειώνεται αμέσως παρατήρηση για την πράξη του διαγωνιζομένου, η οποία υπογράφεται από δύο επιτηρητές και τον επόπτη. Το γραπτό αυτό βαθμολογείται από τους βαθμολογητές με μονάδα, ασκείται δε πειθαρχική δίωξη εναντίον του διαγωνιζομένου παραβάτη από τον αρμόδιο πειθαρχικό προϊστάμενό του. ιβ)Κάθε διαγωνιζόμενος, μετά την ανάπτυξη του θέματος παραδίδει το γραπτό του σε ένα από τους επιτηρητές και εξέρχεται, χωρίς θόρυβο, από την αίθουσα. Ο οριζόμενος επιτηρητής, παρόντος του διαγωνιζομένου, που παραδίδει το γραπτό, ελέγχει την ακρίβεια των στοιχείων, που αναγράφονται στο γραπτό δοκίμιό του, με βάση τα στοιχεία της ταυτότητάς του, επικαλύπτει τα στοιχεία αυτά με αδιαφανή χάρτη, μονογραφεί το γραπτό δοκίμιο σε κάθε σελίδα και στο τέλος του αναπτυχθέντος θέματος και τοποθετεί αυτό στο φάκελλο των διαγωνιζομένων της αίθουσας. ιγ)Τα γραπτά δοκίμια δεν επιτρέπεται να φέρουν την υπογραφή του διαγωνιζομένου, ούτε άλλο σημείο ή σύμβολο ενδεικτικό της ταυτότητάς του, με ποινή βαθμολογήσεως του γραπτού με μονάδα. ιδ)Όταν παραδοθούν όλα τα γραπτά δοκίμια των διαγωνιζομένων σε κάθε αίθουσα μονογραφείται καθένα από αυτά και από δεύτερο επιτηρητή κατά σελίδα και στο τέλος του αναπτυχθέντος θέματος και παραδίδονται όλα εντός φακέλου, στον οποίο αναγράφονται: το μάθημα, η χρονολογία, τα ενδεικτικά στοιχεία της αίθουσας, τα ονόματα των επιτηρητών και του επόπτη, ο αριθμός των διαγωνιζομένων στην αίθουσα, τα ονόματα των τυχόν απόντων, ο αριθμός των διαγωνισθέντων και ο αριθμός των γραπτών δοκιμίων, που παραδόθηκαν. Το σημείωμα αυτό υπογράφουν οι παραδίδοντες επιτηρητές και ο παραλαμβάνων επόπτης. 2.Μετά την παράδοση και παραλαβή όλων των γραπτών δοκιμίων, η επιτροπή διαγωνισμού, σε συνεδρίαση, προβαίνει στις ακόλουθες ενέργειες: α)Ελέγχει τα γραπτά δοκίμια ως προς την τήρηση όλων των κανόνων του διαγωνισμού και επαληθεύει τον αριθμό τους. β)Επισημαίνει, εάν τυχόν σε γραπτά σημειώνονται παρατηρήσεις για νόθευση ή διατάραξη της διεξαγωγής του διαγωνισμού, καθώς και εάν μερικά γραπτά δοκίμια φέρουν την υπογραφή του διαγωνισθέντος ή σημεία αναγνωρίσεως της ταυτότητάς του και αναγράφει στο πρακτικό τις σχετικές παρατηρήσεις. γ)Ταξινομεί τα γραπτά δοκίμια, και συσκευάζει αυτά σε δέμα, που υπογράφεται από όλα τα μέλη της επιτροπής.  Στο δέμα αυτό επικολλάται σημείωμα, που αναγράφει: Το μάθημα, τη χρονολογία, τον αριθμό των διαγωνιζομένων, τον αριθμό των απόντων (ονομαστική κατάσταση) και τον αριθμό των γραπτών δοκιμίων, που περιέχονται στο δέμα. Το δέμα αυτό, κατόπιν παραδίδεται στον πρόεδρο της επιτροπής για φύλαξη. δ)Συντάσσει πρακτικό, στο οποίο αναγράφονται: (Αντί για τη σελ. 272,299) Σελ. 272,299(α) Τεύχος ΙΒ-4-1 Σελ. 77 Μετεκπαίδευση δημοδιδασκάλων 32.Γ.η.43 Τα σχετικά με την διεξαγωγή του διαγωνισμού σε γενικές γραμμές, οι τυχόν ανωμαλίες, που σημειώθηκαν, οι κυρώσεις, που ενδεχομένως επιβλήθηκαν, τα τυχόν σημεία αναγνωρίσεως της ταυτότητας των διαγωνισθέντων, που παρατηρήθηκαν, ο αριθμός των δικαιουμένων να λάβουν μέρος στο διαγωνισμό κάθε μαθήματος, που εξετάστηκε, σύμφωνα με τον πίνακα προκρίσεως, που συντάχτηκε από την αρμόδια διεύθυνση του ΥΠ.Ε.Π.Θ., τα ονόματα των απόντων, ο αριθμός των διαγωνισθέντων, ο αριθμός των γραπτών δοκιμίων, τα σχετικά με τη συσκευασία αυτών σε δέματα, τα σχετικά με τη σφράγιση και παράδοση των δεμάτων στον πρόεδρο για φύλαξη, καθώς και άλλη σχετική λεπτομέρεια. 3.Μετά το τέλος του διαγωνισμού σε όλα τα μαθήματα, η επιτροπή συντάσσει πρακτικό, που περιέχει ανακεφαλαιωτικές παρατηρήσεις, σχετικά με τη διεξαγωγή του διαγωνισμού και παραδίδει όλα τα γραπτά δοκίμια συσκευασμένα σε δέματα, όπως ορίζεται και στις προηγούμενες παραγράφους, στον πρόεδρο της επιτροπής, ο οποίος μεριμνά για την ασφαλή φύλαξη αυτών και των πρακτικών της επιτροπής διεξαγωγής του διαγωνισμού στο Μ.Δ.Δ.Ε. Βαθμολόγηση γραπτών δοκιμίωνΑναβαθμολόγηση-Έκδοση αποτελεσμάτωνΣύνταξη τελικού πίνακα Άρθρ.6.-1.«Για τη βαθμολόγηση των γραπτών δοκιμίων καταρτίζονται με υπουργική απόφαση ομάδες από 2 βαθμολογητές για κάθε μάθημα. Οι βαθμολογητές αυτοί ορίζονται: α.Για το μάθημα της Νεοελληνικής Γραμματείας από μέλη ΔΕΠ των Παιδαγωγικών Τμημάτων Δημοτικής Εκπαιδεύσεως και Νηπιαγωγών ΑΕΙ, ειδικότητας Φιλολόγου ή από παρέδρους (μονίμους ή επί θητεία ή ειδικούς) του Παιδαγωγικού Ινστιτούτου ειδικότητας φιλολόγου, ή φιλόλογους καθηγητές δευτεροβάθμιας εκπαιδεύσεως. β.Για τα μαθήματα: Παιδαγωγική-Ψυχολογία και Διδακτική, από μέλη ΔΕΠ των Παιδαγωγικών Τμημάτων Δημοτικής Εκπαιδεύσεως και Νηπιαγωγών ΑΕΙ, ειδικότητας παιδαγωγού ή από παρέδρους (μονίμους, επί θητεία ή ειδικούς) του Παιδαγωγικού Ινστιτούτου, ειδικότητας παιδαγωγού. Όλοι οι βαθμολογητές τελούν υπό την εποπτεία του προέδρου της Κεντρικής Επιτροπής του διαγωνισμού». Η παρ. 1 αντικαταστάθηκε ως άνω από την παρ. 3 της Γ3/205/22 Μαΐου-8 Ιουν. 1990 (ΦΕΚ Β΄ 349) Απ. Υπ. Παιδείας. Σελ. 272,300(α) Τεύχος ΙΒ-4-1 Σελ. 78 2.Η διόρθωση και βαθμολόγηση των γραπτών δοκιμίων ενεργείται σε κατάστημα, που ορίζεται με την απόφαση της παρ. 1 του παρόντος άρθρ. 6, με την οποία ορίζονται οι βαθμολογητές, κατά την ακόλουθη διαδικασία: α)Ο πρόεδρος της κεντρικής επιτροπής διεξαγωγής του διαγωνισμού παραδίδει σε καθένα από τους βαθμολογητές δέσμη γραπτών δοκιμίων για κάθε ωράριο ημερήσιας εργασίας, καταχωρίζοντας την παράδοση στο ειδικό ημερολόγιο βαθμολογήσεως γραπτών δοκιμίων. Ο βαθμολογητής διορθώνει τα γραπτά δοκίμια, αναγράφει σε καθένα και σε ειδική θέση το βαθμό του ολογράφως και αριθμητικώς, υπογράφει δίπλα από το βαθμό, επικαλύπτει τα στοιχεία αυτά με αδιαφανή αυτοκόλλητη ταινία και παραδίδει τη δέσμη στον πρόεδρο, ο οποίος καταχωρίζει την παράδοση στο ειδικό ημερολόγιο καταχωρίσεως. Ο πρόεδρος παραδίδει τη δέσμη αυτή, κατά τον ίδιο τρόπο, στον άλλο βαθμολογητή, ο οποίος διορθώνει και βαθμολογεί τα γραπτά δοκίμια και, αφού υπογράψει τη βαθμολογία του, παραδίδει αυτά στον πρόεδρο, χωρίς να καλύπτεται η βαθμολογία. β)Ο πρόεδρος αφού συγκεντρώσει όλα τα γραπτά δοκίμια κάθε μαθήματος διορθωμένα και βαθμολογημένα, συσκευάζει αυτά σε δέμα στο οποίο αναγράφει το μάθημα και τον αριθμό των γραπτών δοκιμίων, που περιέχει, υπογράφοντας στο τέλος της αναγραφής αυτής. Τα δέματα αυτά όλων των μαθημάτων φυλάσσονται στο Μ.Δ.Δ.Ε. με ασφάλεια και με φροντίδα του προέδρου, μέχρι τη σύγκληση απ’ αυτόν της κεντρικής επιτροπής διεξαγωγής του διαγωνισμού, για την έκδοση των αποτελεσμάτων, σύμφωνα με τα διαλαμβανόμενα στις επόμενες παραγράφους: 3.α)Τα γραπτά δοκίμια βαθμολογούνται με τη βαθμολογική κλίμακα 1-20. β)Βαθμός κάθε γραπτού δοκιμίου κάθε μαθήματος είναι το άθροισμα των βαθμών των δύο βαθμολογητών, βαθμός δε επιτυχίας κάθε διαγωνιζομένου είναι το άθροισμα των βαθμών και των τριών εξεταζομένων μαθημάτων. γ)Επιτυχών θεωρείται ο υποψήφιος, που συγκεντρώνει άθροισμα μονάδων και στα τρία μαθήματα (60). 32.Γ.η.43 Μετεκπαίδευση δημοδιδασκάλων 4.α)Όταν τελειώσει η βαθμολόγηση των γραπτών δοκιμίων, ο πρόεδρος της κεντρικής επιτροπής συγκαλεί αυτή αμέσως, για την έκδοση των αποτελεσμάτων. β)Η γραμματεία της κεντρικής επιτροπής καταρτίζει βιβλίο ειδικού ελέγχου των αποτελεσμάτων του διαγωνισμού, στο οποίο καταχωρίζονται κατά στήλες: Το ονοματεπώνυμο και πατρώνυμο των διαγωνισθέντων κατά αλφαβητική σειρά, τα εξετασθέντα μαθήματα, ο βαθμός που δόθηκε σε κάθε μάθημα από κάθε βαθμολογητή, καθώς και το άθροισμα των βαθμών των μαθημάτων. γ)Η επιτροπή, σε συνεδρίαση, αποσφραγίζει τα δέματα των γραπτών δοκιμίων κάθε μαθήματος, επαληθεύει τον αριθμό αυτών, αποκαλύπτει τη βαθμολογία των δύο βαθμολογητών σε κάθε γραπτό δοκίμιο και ελέγχει, αν μεταξύ των δύο βαθμών υπάρχει διαφορά μεγαλύτερη των 4 μονάδων, οπότε τα δοκίμια, που παρουσιάζουν τέτοια βαθμολογική διαφορά, παραπέμπονται αμέσως από τον πρόεδρο για αναβαθμολόγηση, σύμφωνα με τα διαλαμβανόμενα στην επόμενη παράγραφο. «5.α.Για την αναβαθμολόγηση των γραπτών δοκιμίων ορίζεται ένας βαθμολογητής κατά μάθημα, με την ίδια υπουργική απόφαση, με την οποία ορίζονται και οι βαθμολογητές. Οι οριζόμενοι αναβαθμολογητές προέρχονται από μέλη ΔΕΠ των Παιδαγωγικών Τμημάτων Δημοτικής Εκπαιδεύσεως και Νηπιαγωγών Α.Ε.Ι. ή από παρέδρους (μονίμους, επί θητεία ή ειδικούς) του Παιδαγωγικού Ινστιτούτου ειδικότητας φιλολόγου, ή φιλολόγους καθηγητές δευτεροβάθμιας εκπαιδεύσεως, προκειμένου για την αναβαθμολόγηση των γραπτών δοκιμίων της Νεοελληνικής Γραμματείας και από μέλη Δ.Ε.Π. των Παιδαγωγικών Τμημάτων Δημοτικής Εκπαιδεύσεως και Νηπιαγωγών ΑΕΙ ή από παρέδρους (μονίμους, επί θητεία ή ειδικούς) του Παιδαγωγικού Ινστιτούτου ειδικότητας παιδαγωγού, προκειμένου για την αναβαθμολόγηση των γραπτών δοκιμίων των μαθημάτων: Παιδαγωγικής-Ψυχολογίας και Διδακτικής. Οι αναβαθμολογητές θα πρέπει να είναι ανώτεροι κατά βαθμό των βαθμολογητών ή τουλάχιστον αρχαιότεροι στην υπηρεσία. β.Η βαθμολογία του αναβαθμολογητή, διπλασιαζόμενη, καταχωρίζεται σε κάθε γραπτό δοκίμιο και αποτελεί τον οριστικό βαθμό του γραπτού δοκιμίου, που αναβαθμολογήθηκε, με βάση δε το βαθμό αυτό εξάγονται τα αποτελέσματα. γ.Η αναβαθμολόγηση ενεργείται στο ίδιο κατάστημα, όπου έγινε η βαθμολόγηση και η αποκάλυψη των γραπτών δοκιμίων». Η παρ. 5 αντικαταστάθηκε ως άνω από την παρ. 4 της Γ3/205/22 Μαΐου - 8 Ιουν. 1990 (ΦΕΚ Β ΄349) Απ. Υπ. Παιδείας. 6.α)Μετά την αναβαθμολόγηση, η επιτροπή σε συνεδρίαση αποκαλύπτει το ονοματεπώνυμο των διαγωνισθέντων και καταχωρίζει τους βαθμούς στον ειδικό έλεγχο αποτελεσμάτων του διαγωνισμού, όπως ορίζεται με το εδάφ. β ΄της παρ. 4 του παρόντος άρθρου. β)Έπειτα η επιτροπή, με βάση τους οριστικούς βαθμούς κάθε υποψηφίου, καταρτίζει χωριστά για κάθε κατηγορία μετεκπαίδευσης ονομαστικό πίνακα, στον οποίο περιλαμβάνονται κατά σειρά επιτυχίας οι υποψήφιοι, που έλαβαν τη βαθμολογική βάση της επιτυχίας, δηλ. εκείνοι, που συγκέντρωσαν και στα τρία εξετασθέντα μαθήματα σύνολο βαθμολογικών μονάδων 60 και άνω. Ακολούθως συντάσσει ονομαστικό πίνακα εισακτέων για κάθε κατηγορία, στον οποίο εγγράφονται κατά σειρά επιτυχίας τόσοι στον αριθμό, όσοι ορίζονται κάθε φορά με υπουργική απόφαση. Στον πίνακα εισακτέων κάθε κατηγορίας εγγράφονται καθ’ υπέρβαση όσοι τυχόν ισοβαθμούν με τον τελευταίο εισαγόμενο της ίδιας κατηγορίας. Οι πίνακες αυτοί των εισακτέων μαζί με τα σχετικά πρακτικά της επιτροπής υποβάλλονται δια του προέδρου αυτής στη διεύθυνση εφαρμογής προγραμμάτων Σ.Ε.Δ.Π. του ΥΠ.Ε.Π.Θ. για τις παραπέρα ενέργειες. Τα αποτελέσματα των εξετάσεων με την αναλυτική βαθμολογία κατά μάθημα, μετά την κύρωσή τους από τον Υπουργό Εθνικής Παιδείας και Θρησκευμάτων, αναρτώνται στις πινακίδες ανακοινώσεων του Μ.Δ.Δ.Ε., για να λάβουν γνώση οι ενδιαφερόμενοι. γ)Οι προερχόμενοι από τα σχολεία της Φιλεκπαιδευτικής Εταιρείας, που μετέχουν στο διαγωνισμό, διδάσκαλοι και νηπιαγωγοί, εισάγονται ως υπεράριθμοι στο Μ.Δ.Δ.Ε. σύμφωνα με την παρ. 5 του άρθρ. 4 του Ν.Δ. 1222/72, εφόσον συγκεντρώσουν στο διαγωνισμό την καθοριζόμενη βαθμολογική βάση επιτυχίας, ήτοι σύνολο 60 μονάδων και άνω. 7.Τα γραπτά δοκίμια φυλάσσονται στο Μ.Δ.Δ.Ε. με φροντίδα τον διευθυντή του για ένα πλήρες έτος, μετά την παρέλευση του οποίου καταστρέφονται με πράξη του διευθυντή ή του αναπληρωτή διευθυντή του διδασκαλείου. Η πράξη καταστροφής κοινοποιείται στην αρμόδια διεύθυνση του ΥΠ.Ε.Π.Θ. Κωλύματα